Մարիա Գոլուբևա (քաղաքագետ)

**Մարիա Գոլուբևա** (, ), լատվիացի քաղաքական գործիչ, քաղաքագետ և պատմաբան։ Պատգամավոր և Լատվիայի խորհրդարանի 13-րդ գումարման քարտուղարի տեղակալ, «Զարգացման համար/Կողմ» ֆրակցիայի նախագահ։ Խորհրդարանի առաջին կին-պատգամավորն է, ով բացահայտ լեսբիանկա է։ 2021-2022 թվականներին եղել է Լատվիայի ներքին գործերի նախարար։

## Կենսագրություն
### Կրթություն
1994 թվականին Լատվիայի համալսարանում ստացել է անգլերեն բանասիրության բակալավրի աստիճան։ 1995 թվականին Կենտրոնական եվրոպական համալսարանում Գոլուբևան ստացել է պատմության մագիստրոսի աստիճան։ Ապա ընդունվել է Քեմբրիջի համալսարան, որտեղ 2000 թվականին ստացել է դոկտորական աստիճան։

### Պրոֆեսիոնալ և ակադեմիական գործունեություն
1999 թվականից, երբ Գոլուբևան սկսեց պատմություն դասավանդել Լատվիայի մշակույթի ակադեմիայում, մինչև 2003 թվականը նա աշխատել է մի քանի համալսարաններում՝ այդ թվում Ստադինյայի անվան Ռիգայի համալսանում, որտեղ կարդում էր քաղաքագիտության դասախոսություն, և Վիձեմի համալսարանական քոլեջում, որտեղ ղեկավարում էր հետազոտական կենտրոնը։ Մարիա Գոլուբևան Պետական գրասենյակում եղել է խորհրդատու, ինչպես նաև աշխատում էր պետական քաղաքականության կենտրոնում, ապա PROVIDUS վերլուծական կենտրոնում։

2013-2014 թվականներին Գոլուբևան Բրյուսելում աշխատել է որպես  ICF GHK ընկերության գլխավոր խորհրդատու, որտեղ զբաղվում էր Եվրոպական միության քաղաքական վերլուծաբանությամբ։ 2014 թվականից նա SIA «RHC Consulting» վարչության անդամ է։

## Քաղաքական գործունեություն
2017 թվականին Գոլուբևան մասնակցել է «Движение За!» լիբերալ-կենտրոնական կուսակցության սահմանադրական համագումարին, որի ժամանակ ընտրվեց կուսակցության ղեկավարի կազմում։

2019 թվականի մայիսին Գոլուբևան մասնակցել է Եվրոպական խորհրդային ընտրություններին, սակայն չընտրվեց։

2021 թվականի հունիսի 3-ին հաստատվեց Լատվիայի ներքին գործերի նախարարի պաշտոնում։

2022 թվականի մայիսին ներգրավվեց քաղաքական դիմակայության մեջ կապված Ռիգայում Խորհրդային Բանակի զինվորների հիշատակին նվիրված հուշարձանի շուրջ առաջացած կոնֆլիկտի սրմամբ, որի մոտ մայիսի 10-ին տեղի ունեցան զանգվածային հավաքներ հակալատվիական բնույթի քաղաքական լոզունգներով։ Սկզբնապես ՆԳՆ հայտարարեց իրադարձություններին իր անմասնակցությունը և անկարգությունների ժամանակ իր հստակ աշխատանքների մասին, իսկ Գոլուբևան հրաժարվեց հրաժարական տալ։ Սակայն նրա հրաժարականը պահանջում էր Ազգային միասնություն կուսակցության պատգամավորները, որոնց կարծիքով ներքին գործերի մարմինները դժվար իրավիճակում չեն կարողանում պատշաճ կարգ ու կանոն ապահովել, և մայիսի 16-ին փոխնախագահ Կրիշյանիս Կաինշը Գոլուբևային պաշտոնաթող արեց՝ հավասարության համար կառավարությունից հեռացնելով նաև Ազգային միասնությունից Յանիս Վիտենբերգսին։ Ըստ քաղաքագետ Օյար Սկուդրայի կարծիքի՝ մայիսի 10-ի իրադարձությունները Ազգային միասնության համար միայն առիթ հանդիսացավ, իսկ Գոլուբևան փաստացի հետախուզման թիրախ դարձավ իր լիբերալ դիքորոշման պատճառով։ «Ի՞նչ ասել լատվիական կառավարության հաստատունության մասին, եթե մի քանի հարյուր մարդուց բաղկացած երկու ժամ տևած ոչ նշանակալի հավաքը կարող է կառավարության երկմտել»,- «Ռոյթերս»-ը Գոլուբևայի մեկնաբանությունն է ներկայացնում։

## Անձնական կյանք
Մարիա Գոլուբևան ամուսանացած է կրթական ոլորտի խորհրդատու Դիանա Իելեյայի հետ։ Երկու կանայք ծանոթացել են 1990 թվականի սեպտեմբերի 1-ին՝ միաժամանակ ընդունվելով համալսարան, և իրենց զույգ են համարում 1993 թվականից։ Նրանց ամուսնությունը գրանցվել է 2013 թվականին Բրյուսելում, քանի որ Լատվիայում նույնասեռ ամուսնությունները թույլատրելի չեն։

## Ծանոթագրություններ

## Հղումներ
* Профиль на сайте Кабинета Министров Латвийской Республики

Կատեգորիա:Լատվիայի կին քաղաքական գործիչներ
Կատեգորիա:Կին պատմաբաններ